**Úplné znenie**

**Organizačný poriadok**

**Centra akademického športu**

**Slovenskej technickej univerzity v Bratislave**

Číslo 16/2008-N zo dňa 24. 11. 2008

**v znení dodatkov číslo 1 a 2**

**a návrhu dodatku číslo 3**

Dátum: 16. 12. 2019

Slovenská technická univerzita v Bratislave, Vazovova 5, 812 43 Bratislava

V Bratislave 24. 11. 2008

Číslo: 16/2008 – N

Rektor Slovenskej technickej univerzity v Bratislave (ďalej tiež „rektor“ alebo „STU“) v súlade s článkom 9 bod 2 Organizačného poriadku Centra akademického športu Slovenskej technickej univerzity v Bratislave (ďalej tiež „CAŠ STU“), po prerokovaní v Akademickom senáte STU dňa 16. 12. 2019,

**v y d á v a**

nasledovné

**ÚPLNÉ ZNENIE**

**Organizačného poriadku**

**Centra akademického športu Slovenskej technickej univerzity v Bratislave**

**číslo 16/2008 – N zo dňa 24. 11. 2008**

v znení dodatku číslo 1 zo dňa 23. 04. 2012, dodatku číslo 2 zo dňa 31. 03. 2014 a navrhovaného dodatku číslo 3 zo dňa 16. 12. 2019:

###### Čl. 1

###### Úvodné ustanovenia

1. Organizačný poriadok CAŠ STU podrobnejšie upravuje postavenie, činnosť, organizačnú štruktúru, vzťahy vo vnútri CAŠ STU a navonok k fakultám STU[[1]](#footnote-1), univerzitným pracoviskám STU[[2]](#footnote-2) a ostatným  účelovým zariadeniam STU[[3]](#footnote-3) ( ďalej fakulty, univerzitné pracoviská a účelové zariadenia STU spolu ako „súčasti STU“ ).
2. Centrum akademického športu STU je účelovým zariadením STU.
3. Sídlom Centra akademického športu STU je ŠD Mladá garda, Račianska 103, 831 02 Bratislava.
4. Organizačný poriadok CAŠ STU je záväzný pre všetkých zamestnancov STU, vrátane osôb činných na základe dohôd o prácach vykonávaných mimo pracovného pomeru (ďalej len „zamestnanci CAŠ STU“).

**Čl. 2**

**Poslanie CAŠ STU**

1. Hlavným poslaním centra je poskytovanie celouniverzitných služieb v oblasti rozvoja športovo-kultúrnych hodnôt so zameraním na využitie univerzitnej infraštruktúry pre zdravý fyzický a duševný vývin najmä študentov STU a zamestnancov STU.
2. V rámci svojho poslania a predmetu činnosti CAŠ STU plní najmä tieto úlohy:
3. zabezpečuje priestorové podmienky pre realizáciu pedagogického a tréningového procesu v oblasti telesnej kultúry a športu,
4. zabezpečuje priestorové podmienky pre realizáciu športových, telovýchovných a spoločensko-kultúrnych podujatí a aktivít konaných na športoviskách, ktoré sú v užívaní CAŠ STU,,
5. organizuje športové, telovýchovné a spoločensko-kultúrne podujatia a aktivity,
6. zabezpečuje prevádzku, údržbu a modernizáciu spravovaných telovýchovných a športových objektov a zariadení.

**Čl. 3**

**Riaditeľ CAŠ STU**

1. CAŠ STU riadi riaditeľ CAŠ STU. Riaditeľ CAŠ STU zodpovedá rektorovi za výkon odborných pracovných činností a ostatných práv a povinností smerujúcich k plneniu úloh ním riadeného účelového zariadenia.
2. Riaditeľ CAŠ STU :
   1. zastupuje STU navonok a vystupuje v jej mene v rozsahu právomocí zverených mu rektorom,
   2. vypracúva interné predpisy CAŠ STU,
   3. vypracúva dlhodobý zámer rozvoja CAŠ STU (ako súčasť dlhodobého zámeru rozvoja STU),
   4. vypracúva výročnú správu o hospodárení CAŠ STU a výročnú správu o činnosti CAŠ STU za predchádzajúci rozpočtový rok,
   5. navrhuje zriadenie, zlúčenie alebo zrušenie organizačných zložiek CAŠ STU,
   6. vykonáva ďalšie činnosti na zabezpečenie činnosti CAŠ STU.
3. Funkcia riaditeľa CAŠ STU sa obsadzuje výberovým konaním v súlade s vnútorným predpisom STU[[4]](#footnote-4)).

**Čl. 4**

**vypustený**

**Čl. 5**

**Organizačná štruktúra CAŠ STU**

1) CAŠ STU zabezpečuje plnenie svojich úloh nasledovnými organizačnými zložkami:

1.1 **Organizačné a ekonomické oddelenie, ,** ktorého činnosti zabezpečuje:

1. organizačný pracovník,.
2. ekonóm.

1.2 **Oddelenie prevádzky športových objektov a zariadení**, v rámci ktorého sa zriaďuje:

1. Prevádzka tenisových kurtov
2. Prevádzka športového areálu P. Gleska
3. Prevádzka telovýchovného areálu Mladosť.

2) Organizačný pracovník zabezpečuje najmä:

1. organizáciu univerzitných športových podujatí, športových aktivít pre študentov STU, zamestnancov STU a ich rodinných príslušníkov,
2. prípravu a organizáciu podujatí realizovaných v objektoch CAŠ STU,
3. komunikáciu so študentmi STU, vyhľadávanie vrcholových športovcov z radov STU,
4. implementáciu opatrení za účelom zvyšovania príjmov z podnikateľskej činnosti CAŠ STU, získavanie klientov mimo STU,
5. komunikáciu a podporu pracoviskám STU zabezpečujúcim telesnú výchovu pri organizovaní športovej činnosti v rámci pedagogického procesu, športových klubov STU pri súťažných podujatiach,
6. monitoring spätnej väzby a hodnotenie kvality poskytovaných služieb v CAŠ STU,
7. komunikáciu s organizačnou zložkou STU, ktorá zabezpečuje styk s verejnosťou.,

3) Organizačná schéma CAŠ STU je uvedená v prílohe 1 tohto organizačného poriadku CAŠ STU.

**Čl. 6**

**Zásady hospodárenia**

1) CAŠ STU hospodári s vyrovnaným rozpočtom.

2) Zdroje príjmov CAŠ STU sú:

a) z rozpočtu STU,

b) z podnikateľskej činnosti CAŠ STU v rozsahu jeho pôsobnosti.

3) CAŠ STU je centrálne financovaná súčasť STU[[5]](#footnote-5). Rozpočet CAŠ STU je súčasťou rozpočtu STU.

**Čl. 7**

**Vzájomné vzťahy vo vnútri CAŠ STU a navonok**

1. Zamestnanci CAŠ STU navzájom spolupracujú, pričom ich spolupráca je založená na vzájomnej pomoci. Zamestnanci CAŠ STU tiež úzko spolupracujú s odbornými zamestnancami ostatných súčastí STU, pričom rozsah ich úloh vyplýva z činnosti a  poslania CAŠ STU.
2. V ostatnom sa práva, povinnosti a zodpovednosť zamestnancov CAŠ STU riadia vnútornými predpismi STU a ostatnými internými predpismi STU.
3. Riaditeľ CAŠ STU spolupracuje s inými právnickými osobami v rozsahu písomného poverenia rektora.

**Čl. 8**

**vypustený**

**Čl. 9**


**Spoločné a záverečné ustanovenia**

1. Akékoľvek zmeny a doplnenia tohto organizačného poriadku CAŠ STU je možné vykonať len číslovanými dodatkami k Organizačnému poriadku CAŠ STU vydanými rektorom po ich prerokovaní v Akademickom senáte STU.
2. Rektor je oprávnený po prerokovaní zmien a doplnení organizačného poriadku CAŠ STU v Akademickom senáte STU vydať úplné znenie organizačného poriadku CAŠ STU.
3. Organizačný poriadok CAŠ STU bol prerokovaný v Akademickom senáte STU dňa 24. 11. 2008, ktorým dňom nadobudol platnosť aj účinnosť.
4. Dodatok číslo 1 k organizačnému poriadku CAŠ STU bol prerokovaný v Akademickom senáte STU dňa 23. 04. 2012 s účinnosťou od 24. 04. 2012 ako „Aktualizácia Organizačného poriadku Centra akademického športu STU.
5. Dodatok číslo 2 k organizačnému poriadku CAŠ STU bol prerokovaný v Akademickom senáte STU dňa 31. marca 2014 s účinnosťou od 15. apríla 2014.
6. Dodatok číslo 3 k organizačnému poriadku CAŠ STU bol prerokovaný v Akademickom senáte STU dňa 16. decembra 2019 s účinnosťou od 01. januára 2020.

prof. Ing. Miroslav Fikar, DrSc.

rektor

Príloha dodatku číslo 3 k Organizačnému poriadku CAŠ STU



1. Článok 2 bod 2 Organizačného poriadku STU (ďalej len „OP STU“). [↑](#footnote-ref-1)
2. Článok 2 bod 3 OP STU. [↑](#footnote-ref-2)
3. Článok 2 bod 4 OP STU. [↑](#footnote-ref-3)
4. Vnútorný predpis STU číslo 1/2013 zo dňa 28. 05. 2013 „Zásady výberového konania na obsadzovanie pracovných miest výskumných pracovníkov, funkcií profesorov a docentov a funkcií vedúcich zamestnancov na Slovenskej technickej univerzite v Bratislave (Zásady výberového konania na STU). [↑](#footnote-ref-4)
5. [↑](#footnote-ref-5)